JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael avaneb taas turismile
Küproselt leiti uus viiruse variant
Likud on endiselt populaarseim partei
Alates esmaspäevast ei klassifitseeri Iisrael ühtki riiki enam nö punaseks
ehk ka nende riikide kodanikud võivad saabuda Iisraeli, eeldades,
et nad on täiesti vaktsineeritud.
Samuti võivad reisida kuhu tahes maailma paika
ka Iisraeli kodanikud samadel vaktsineerimiseeldustel,
kui järgivad vastavate riikide kehtestatud eripiiranguid.
Iisraeli Terviseministeerium andis soovituse pärast seda, kui tõdeti,
et piirangud ei kaitse enam nii palju, kui varasemate koroonavariantide ajal.
Soovitus anti vaatamata sellele,
et teisipäeval tuvastati riigis üle 38 000 uue nakatunu,
kelle seas oli ka välisminister Yair Lapid.
Kuigi Omicron levib kiiresti, on see vähem ohtlik.
Viirus avastati algselt Lõuna-Aafrikas, kuid riigi terviseametnike sõnul
kaob selle mõju pea sama kiiresti kui nakatumine.
See hõlmab vaid vaktsineerituid,
sest vaktsineerimatute puhul on seis endiselt murettekitav.
Jätkame viiruse lainel, sest Küprose saarel,
mis on Iisraelist vaid 500 km kaugusel, avastati taas uus koroonavariant,
mis sarnaneb geneetiliselt taustalt Delta ja Omicroniga.
See nimetati esialgu Deltacroniks,
kuid Küprose arstide ja teadlaste sõnul ei tohiks see eriti ohtlik olla,
vähemalt mitte mitmekordselt vaktsineeritute seas.
Siiski näitab see, kui raske on tõrjuda esialgset Covid-19,
millel võib olla kümneid erinevaid mutatsioone.
Ka Prantsusmaalt leiti uus, teist tüüpi koroonamutatsioon, nimega IHU,
kuid sarnaselt Küprose variandiga, ei peeta sedagi nii ohtlikuks,
et see annaks põhjust praegusest karmimateks piiranguteks.
Küproselt tuli teinegi uudis, sest teisipäeva varahommikul,
vaid mõne päeva eest, raputas saart võimas 6,6-palline maavärin.
See toimus vaid 2 km sügavusel ja seda oli tunda ka Iisraelis,
vähemalt Tel Avivis ja Haifas ning isegi Jeruusalemmas.
Maavärina tekitatud purustuste kohta
polnud uudistesaate koostamise ajal veel täpseid andmeid,
kuid Iisraelis neist ei teatatud.
Kuigi maavärin toimus nii lähedal maa- ja merepinnale,
ei tekitanud see tsunamit,
mis sellistel juhtudel on väga tavaline ja ohtlik olnud.
Nagu meiegi kodumaal, avaldatakse ka Iisraelis pea iga nädal
eri parteide toetusprotsente ehk arvamusküsitlusi.
Praegune valitsus eriti kõrgele ei küüni,
opositsioon aga paistab toetust üha juurde koguvat.
Kui valimised toimuksid nüüd,
oleks suurimaks parteiks endiselt Netanyahu juhitud Likud,
mis saaks 33 kohta.
Teiseks tõuseks Yair Lapidi juhitud Yesh Atid 20 esindajaga.
Peaministripartei Yamina säilitaks praegused 6 kohta,
kuid praegu valitsuses osaleva araabia partei Ra'am'i toetus
kasvaks varasemalt neljalt samuti kuuele kohale.
Kokku näib seis selline, et paremtiib ja religioossed blokid
võiksid moodustada toimiva enamusvalitsuse,
mis tähendaks ka ekspeaminister Netanyahu naasmist võimu juurde.
Iisrael edendab oma ÜRO saadiku Gilad Erdani vahendusel
ÜRO Peaassambleel resolutsioonikavandit,
mis nõuab rahvusvahelist keeldu holokausti eitamisele.
Erdan on pidanud vastavaid arutelusid eri riikide ja blokkidega
ning leidnud sellele rohkem toetust kui varasemail aegadel.
Tema sõnul ja seda põhjendades
on holokausti eitamine osa taas jõudu koguvast antisemitismist,
mida nii saaks poolametlikult ära hoida.
ÜRO-l pole neis asjus küll täidesaatvat jõudu,
kuid selle jäetav eeskuju aitaks vaos hoida
äärmusrühmituste ja uusnatside holokausti eitavat propagandat
ja juudivastasust.
Varem, 2005. a,
kiitis ÜRO Peaassamblee heaks Iisraeli resolutsioonikavandi,
kus 27. jaanuar ehk Auschwitzi vabastamise päev
kuulutati rahvusvaheliseks holokausti mälestuspäevaks.
Mullu ei ühinenud aasta varem sõlmitud nn Aabrahami lepinguga
ühtki uut araabia- või islamimaad, kuigi mitmega peeti läbirääkimisi.
Nüüd on Iisraeli uus valitsus pidanud diplomaatilise tunnustamise kõnelusi
kahe väikese islamistliku saareriigiga India ookeanis.
Tegu on Komooride liitriigiga, mis asub Aafrika sarve lähedal,
ja India ookeani keskosas asuva,
rohkem kui tuhandet saart hõlmava Maldiivi Vabariigiga.
Mõlema juhtumi puhul on vahendajaks olnud USA,
kuid mingit ametlikku läbimurret pole veel toimunud.
Sama puudutab ka jätkuvaid kõnelusi
kahe suure islamiriigi Saudi Araabia ja Indoneesiaga.
Palestiina omavalitsus keeldub täitmast USA nõudmisi,
mis puudutavad süüdimõistetud terroristidele makstavatest preemiatest
ning koolide õppekavades endiselt sisalduvatest
ja vale ajalugu kirjeldavatest õpetustest loobumist.
PO sõnul ei kavatse nad loobuda neist tegevustest enne,
kui USA täidab oma lubadused ja kohustused nende suhtes.
Tähtsaimad neist
on palestiinlastele mõeldud konsulaadi avamine Jeruusalemmas
ja suhete täielik normaliseerimine USA ja Palestiina omavalitsuse vahel.
Kuna nad ei täida oma lubadusi, on mõistetav,
et ka meilt ei saa oodata positiivset tegevust nende nõudmiste suhtes,
ütles üks Mahmoud Abbasi valitsuse tippametnik.
Joe Bideni valitsus on edasi lükanud
lubatud konsulaadi avamise Jeruusalemmas,
sest Iisraeli valitsus ja enamik rahvast on selle vastu.
Ka Iisraeli valitsuse vasaktiiva ja tsentri arvamused
on oluliselt muutunud pärast nüüdse valitsuse esimesi valitsuskuid
ja eriti võimaluste suhtes palestiinlastega rahukõnelusi pidada.
Välisminister Yair Lapid oli veel suvel, poole aasta eest arvamusel,
et nii rahu, Jeruusalemma jagamine kui kahe riigi lahendus
on läbirääkimistel saavutatavad.
Nüüd on ta siiski avalikult möönnud,
et võimalikke rahukõnelusi palestiinlastega ei tule,
ei praeguse valitsuse ametiajal, Naftali Bennetti peaministriks olles
ega ka tema enda peaministrirolli ajal pooleteise aasta pärast.
Lapidi arvamus kõlas pärast seda,
kui kaitseminister Benny Gantz kohtus oma kodus Mahmoud Abbasiga
ja arutas temaga võimalust ummikus rahukõnelusi taaskäivitada.
Nii peaminister Bennetti kui välisminister Lapidi sõnul
on võimatu alustada kõnelusi grupiga, kes on end juba ette nurka ajanud,
edendades nii Iisraeli süüdistamisega seotud resolutsioone
rahvusvahelistel foorumitel
kui püüdes Iisraeli hukka mõista sõjakuritegudes
Haagi Rahvusvahelises Kriminaalkohtus.
Lapidi sõnul püüab Mahmoud Abbas ÜRO Inimõiguste Nõukogus
meeleheitlikult Iisraeli hukka mõista rassilist diskrimineerimist
ehk apartheidi harrastava riigina.
Ta nõuab ka alalise uurimiskomisjoni loomist nii Gaza sektoris
kui Läänekaldal toimuvate võimalike inimõigusrikkumiste uurimiseks.
Kellega siis läbirääkimisi pidada ja mille üle, küsis välisminister Lapid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee